ᱜᱚᱞᱟᱜᱷᱟᱴ ᱦᱚᱱᱚᱛ

ᱜᱚᱞᱟᱜᱷᱟᱴ ᱦᱚᱱᱚᱛ ᱫᱚ ᱟᱥᱟᱢ ᱯᱚᱱᱚᱛ ᱨᱮᱱᱟᱜ ᱓᱓ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ  ᱵᱷᱟᱹᱴᱤᱭᱟᱹ ᱫᱚ ᱜᱚᱞᱟᱜᱷᱟᱴ ᱱᱚᱜᱚᱨ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱯᱚᱱᱭᱟ ᱢᱚᱦᱩᱠᱢᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ - ᱜᱚᱞᱟᱜᱷᱟᱴ, ᱫᱷᱚᱱᱥᱤᱨᱤ, ᱵᱚᱠᱟᱠᱷᱟᱛ ᱟᱨ ᱢᱮᱨᱟᱯᱟᱱᱤ ᱾ ᱡᱤᱞᱟᱹ ᱨᱮᱭᱟᱜ ᱜᱩᱸᱴ ᱦᱟᱥᱟ ᱞᱮᱠᱷᱟ ᱡᱚᱠᱷᱟ ᱫᱚ - ᱓,᱕᱐᱒ ᱠᱤᱞᱚᱢᱤᱴᱟᱨ ᱠᱟᱱᱟ ᱾ ᱑᱙᱘᱗ ᱥᱮᱨᱢᱟ ᱨᱮ ᱦᱚᱱᱚᱛ ᱰᱟᱢᱰᱟᱦᱮ ᱞᱮᱱᱟ ᱒᱐᱐᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱨᱮ ᱑᱐,᱖᱖,᱘᱘᱘ ᱛᱟᱦᱮ ᱠᱟᱱᱟ ᱾ ᱩᱱᱠᱩ ᱢᱩᱫᱽ ᱨᱮ ᱕,᱔᱓,᱑᱖᱑ ᱡᱚᱱᱟ ᱦᱮᱨᱮᱞ ᱟᱨ ᱕,᱒᱓,᱗᱒᱗ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾

ᱜᱚᱞᱟᱜᱷᱟᱴ ᱧᱩᱛᱩᱢ ᱚᱢᱚᱱ
ᱜᱚᱞᱟᱜᱷᱟᱴ ᱧᱩᱛᱩᱢ ᱚᱢᱚᱱᱚᱜ ᱨᱮᱭᱟᱜ ᱢᱤᱫ ᱟᱹᱰᱤ ᱱᱟᱯᱟᱭ ᱠᱟᱹᱦᱱᱤ ᱢᱮᱱᱟᱜᱼᱟ ᱾ ᱑᱙ ᱥᱟᱭᱟᱱᱟᱜ ᱥᱮᱨᱢᱟ ᱨᱮᱭᱟᱜ ᱛᱟᱞᱟ ᱚᱠᱛᱮ ᱨᱮ ᱢᱟᱹᱱᱰᱣᱟᱹᱨᱤ ᱵᱮᱯᱟᱨᱤ ᱠᱚ ᱫᱷᱚᱱᱥᱤᱨᱤ ᱱᱟᱹᱭ ᱯᱟᱨᱚᱢ ᱜᱷᱟᱴ ᱨᱮ ᱟᱫᱚᱢ ᱜᱚᱞᱟ ᱧᱩᱛᱩᱢ ᱢᱤᱫ ᱠᱟᱹᱴᱤᱡ ᱫᱚᱠᱟᱱ ᱠᱚ ᱵᱮᱱᱟᱣ ᱞᱮᱫᱼᱟ ᱾ ᱱᱚᱶᱟ ᱴᱷᱟᱶ ᱨᱮ ᱜᱮ ᱛᱟᱭᱚᱢ ᱛᱮ ᱱᱟᱝᱜᱽᱨᱟᱦᱟ ᱵᱮᱨᱮᱫ ᱨᱟᱠᱟᱵ ᱮᱱᱟ ᱜᱚᱞᱟᱜᱷᱟᱴ ᱧᱩᱛᱩᱢ ᱛᱮ ᱾

ᱱᱟᱜᱟᱢ
ᱥᱚᱨᱩᱯᱚᱛᱷᱟᱨ ᱨᱮᱭᱟᱜ ᱱᱚᱜᱟᱡᱚᱨᱤ ᱠᱷᱚᱱᱤᱠᱚᱨ ᱟᱹᱛᱩ ᱨᱮ ᱧᱟᱢ ᱟᱠᱟᱱ ᱕ ᱥᱟᱭ ᱥᱮᱨᱢᱟ ᱨᱮᱭᱟᱜ ᱫᱷᱤᱨᱤ ᱚᱞ ᱠᱷᱚᱱ ᱵᱟᱰᱟᱭᱚᱜ ᱠᱟᱱᱟ ᱡᱮ, ᱩᱱ ᱚᱠᱛᱮ ᱫᱟᱹᱭᱟᱝ - ᱫᱷᱚᱱᱥᱤᱨᱤ ᱵᱮᱰᱟ ᱨᱮ ᱢᱤᱫᱴᱟᱹᱝ ᱯᱷᱩᱨᱜᱟᱹᱞ ᱨᱟᱡᱚᱥᱴᱤ ᱛᱟᱦᱮᱸ ᱠᱟᱱᱟ ᱾ ᱟᱨᱦᱚᱸ ᱱᱚᱶᱟ ᱤᱴᱟᱹ ᱛᱮ ᱵᱮᱜ-ᱱᱟᱣ ᱟᱠᱟᱱ ᱫᱚᱞᱟᱱ, ᱢᱚᱴ-ᱢᱚᱸᱫᱤᱨ ᱮᱢᱟᱱ ᱨᱮᱭᱟᱜ ᱨᱟᱹᱯᱩᱫ ᱥᱟᱨᱮᱡ ᱠᱚ ᱙ - ᱑᱐ ᱥᱟᱭ ᱥᱮᱨᱢᱟ ᱨᱮᱭᱟᱜ ᱢᱤᱫᱴᱟᱹᱝ ᱨᱟᱡᱚᱥᱴᱤ ᱞᱮᱠᱟ ᱛᱮ ᱟᱢᱫᱟᱡᱚᱜ ᱠᱟᱱᱟ ᱾ ᱑᱖ ᱥᱟᱭ ᱥᱮᱨᱢᱟ ᱨᱮ ᱱᱚᱶᱟ ᱫᱟᱹᱭᱟᱝ - ᱫᱷᱚᱱᱥᱤᱨᱤ ᱵᱮᱰᱟ ᱟᱦᱳᱢ ᱠᱚᱣᱟᱜ ᱨᱟᱡᱚᱥᱴᱤ ᱨᱮ ᱥᱮᱞᱮᱫ ᱞᱮᱱᱟ ᱾ ᱟᱦᱳᱢ ᱠᱚᱫᱚ ᱱᱚᱶᱟ ᱡᱟᱭᱜᱟ ᱠᱟᱥᱟᱨᱤ ᱠᱚᱠᱚ ᱨᱮᱡ ᱞᱮᱫ ᱠᱚᱣᱟ ᱾ ᱟᱦᱳᱢ ᱨᱟᱡᱽ ᱚᱠᱛᱮ ᱨᱮ ᱱᱚᱶᱟ ᱴᱷᱟᱶ ᱥᱟᱥᱚᱱ ᱨᱮᱭᱟᱜ ᱫᱟᱭᱤᱠ ᱫᱚ ᱢᱚᱨᱚᱝᱤᱠᱷᱚᱣᱟ ᱜᱚᱦᱟᱸᱭ ᱟᱜ ᱛᱟᱦᱮ ᱠᱟᱱᱟ ᱾

ᱱᱟᱶᱟ ᱡᱤᱞᱟᱹ ᱢᱮᱱᱛᱮ ᱪᱷᱟᱹᱴᱤᱭᱟᱹᱨ
ᱤᱝᱨᱟᱹᱡᱽ ᱥᱟᱥᱚᱱ ᱚᱠᱛᱮ ᱨᱮ ᱱᱚᱶᱟ ᱫᱟᱹᱭᱟᱝ-ᱫᱷᱚᱱᱥᱤᱨᱤ ᱵᱮᱰᱟ ᱢᱟᱨᱟᱝ ᱥᱤᱵᱽᱥᱟᱜᱚᱨ ᱡᱤᱞᱟᱹ ᱨᱮ ᱛᱟᱦᱮᱸ ᱠᱟᱱᱟ ᱾ ᱑᱙᱘᱗ ᱥᱮᱨᱢᱟ ᱨᱮᱱᱟᱜ ᱑᱕ ᱟᱜᱟᱥᱴ ᱦᱤᱞᱚᱜ ᱜᱚᱞᱟᱜᱷᱟᱴ ᱡᱤᱞᱟᱹ ᱢᱮᱱ ᱛᱮ ᱪᱟᱪᱚ ᱪᱷᱟᱹᱴᱤᱭᱟᱹᱨ ᱮᱱᱟ ᱾

ᱥᱟᱜ-ᱥᱚᱱ ᱦᱟᱹᱴᱤᱧ
ᱜᱚᱞᱟᱜᱷᱟᱴ ᱡᱤᱞᱟᱹ ᱨᱮ ᱫᱚ ᱟᱥᱟ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱢᱮᱢᱟᱜᱼᱟ: ᱵᱚᱠᱟᱠᱷᱟᱛ (᱙᱓), ᱥᱚᱨᱩᱯᱚᱛᱷᱟᱨ (᱙᱔), ᱜᱚᱞᱟᱜᱷᱟᱴ (᱙᱕) ᱟᱨ ᱠᱷᱩᱢᱴᱟᱭ (᱙᱖) ᱾ ᱱᱚᱣᱟ ᱯᱚᱱᱭᱟ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱜᱮ ᱵᱠᱚᱞᱤᱭᱟᱵᱚᱨ ᱞᱚᱠ ᱥᱚᱵᱷᱟ ᱥᱚᱢᱚᱥᱴᱤ ᱨᱮ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱚᱛᱱᱚᱛ
ᱛᱷᱚᱠ:AWB